ג'ולי קאוונר

ג'ולי דבורה קאוונר (נולדה ב-7 בספטמבר 1950) היא מדבבת ושחקנית קולנוע יהודייה-אמריקאית. היא ידועה בעיקר בתור המדבבת של מארג' סימפסון בסדרת האנימציה "משפחת סימפסון".

ביוגרפיה

תחילת דרכה 
קאוונר נולדה בלוס אנג'לס, קליפורניה, הבת השנייה של עורכת הדין רוז קאוונר ויצרן רהיטים דייוויד קאוונר. גדלה בדרום קליפורניה. 

בשנת 1971 סיימה בהצטיינות את לימודיה באוניברסיטת המדינה של סן דייגו. בשנת 1984 נולדה בתה.

קריירה 
לעיתים קרובות היא משחקת בתפקידי משנה. קאוונר שיחקה בתפקיד ברנדה מורגנשטרן בסדרת הטלוויזיה "רודה". לאחר שהתוכנית הסתיימה קאוונר עברה לקולנוע. היא הופיעה במספר מסרטיו של וודי אלן כולל הסרטים "חנה ואחיותיה" (1986), "ימי הרדיו" (1987), "סיפורי ניו יורק" (1989) "אליס" (1990), "צללים וערפל" (1992), ו"לפרק את הארי" (1997). 

היא הופיעה גם בסרטים "התעוררות" (1990), "נקמתן של נשות סטפפורד" (1980), וסרט הקומדיה משנת 1992 "This Is My Life". מאז קאוונר מתמקדת, במידה רבה, בעבודות דיבוב. לאחרונה, שיחקה בתפקיד אימו של אדם סנדלר בסרט "קליק".

בין דיבוביה, קאוונר דיבבה בשנת 2004 את אמו של טימון בסרט "מלך האריות 3" ובסרטים וסדרות נוספים.

משפחת סימפסון 
בסדרה "משפחת סימפסון" קאוונר מדבבת את קולותיהם של מארג' סימפסון, פאטי בובייה, סלמה בובייה, ג'קלין אינגריד "ג'קי" בובייה וגלאדיס בובייה. קאוונר מסרבת לבצע את הדמויות אותן היא מדובבת בסדרה בפני קהל. הסיבה לכך היא שהיא מעוותת את פניה והיא איננה מעוניינת שאנשים יראו זאת.

קישורים חיצוניים

שחקניות קולנוע וטלוויזיה יהודיות אמריקאיות
מדבבות יהודיות אמריקאיות
מדבבים יהודים אמריקאים
קומיקאיות יהודיות אמריקאיות
מדובבי משפחת סימפסון
זוכי אמי בפריים טיים: שחקנית משנה בקומדיה
זוכי אמי בפריים טיים: שחקן משנה בקומדיה
זוכי אמי בפריים טיים: דיבוב
אמריקאיות שנולדו ב-1950
אמריקאים שנולדו ב-1950